turjo4nis/wikipedia-bn-dump-20250701 huggingface dataset:
পান্না কোথায়

পান্না কোথায় () দুঃসাহসী টিন‌টিন সিরিজের একটি কমিক বই।

কাহিনীসূত্র 
গায়িকা বিয়াংকা কাস্টাফিওর মর্লিনস্পাইকে ক্যাপ্টেন হ্যাডকের বাড়িতে অতিথি হন তার যাবতীয় গহনাসামগ্রী নিয়ে যার মধ্যে ছিল এক মহামূল্যবান পান্না। সেই পান্না হারিয়ে গেলে তার তদন্তে নামে টিনটিন। সকলের সন্দেহের তীর পাশের যাযাবরদের ওপর।

তথ্যসূত্র

বহিঃসংযোগ 
 The Castafiore Emerald Official Website
 The Castafiore Emerald at Tintinologist.org

১৯৬৩-এর বই
টিনটিনের বই
টিনটিন
কমিক বই
মূলত টিনটিন ম্যাগাজিনে প্রকাশিত কাজ
সাহিত্য প্রথম সিরিয়াল আকারে প্রকাশিত
মেথুইন প্রকাশনীর বই
ফ্লাইট ৭১৪

ফ্লাইট ৭১৪ () দুঃসাহসী টিন‌টিন সিরিজের একটি কমিক বই।

তথ্যসূত্র

বহিঃসংযোগ 
 Flight 714 Official Website
 Flight 714 at Tintinologist.org

১৯৬৮-এর বই
টিনটিনের বই
টিনটিন
কমিক বই
উপন্যাসে প্রাচীন মহাকাশচারী
উপন্যাসে ইন্দোনেশিয়া
মূলত টিনটিন ম্যাগাজিনে প্রকাশিত কাজ
সাহিত্য প্রথম সিরিয়াল আকারে প্রকাশিত
মেথুইন প্রকাশনীর বই
বিমান চালনা কমিক্স
হাঙরহ্রদের বিভীষিকা

হাঙরহ্রদের বিভীষিকা () দুঃসাহসী টিন‌টিন সিরিজের একটি কমিক বই। এটি হারজের রচনা নয়, টিনটিন কে নিয়ে একটি সিনেমা থেকে তৈরি করা কমিক্স।

তথ্যসূত্র

বহিঃসংযোগ 
 
 
 Tintin and the Lake of Sharks, 44pp, first UK edition published by Methuen, 1973. 

১৯৭২-এর চলচ্চিত্র
বেলজিয়ান চলচ্চিত্র
বেলজিয়ান অ্যানিমেটেড চলচ্চিত্র
ফরাসি চলচ্চিত্র
ফরাসি অ্যানিমেটেড চলচ্চিত্র
সার্কের লেক
সার্কের লেক
কাল্পনিক ইউরোপীয় দেশে চলচ্চিত্র সেট
ফরাসি ভাষার চলচ্চিত্র
ইউরোপের পটভূমিতে চলচ্চিত্র
কমিক ভিত্তিক অ্যানিমেটেড চলচ্চিত্র
কাল্পনিক দেশের পটভূমিতে চলচ্চিত্র
আয়ারল্যান্ডের পরিবহন ব্যবস্থা

আয়ারল্যান্ডে বিভিন্ন সাম্প্রতিক সালের হিসাব অনুযায়ী ১৯৪৭ কিমি রেলপথ, ১,১৭,৩১৮ কিমি সড়কপথ (যার মধ্যে ৩২৫ কিমি মহাসড়ক), এবং ৭৫৩ কিমি দীর্ঘ জলপথ বিদ্যমান। ডাবলিন, শ্যানন ও কর্ক তিনটি প্রধান বিমানবন্দর। বাস ইরিয়ান নামের সরকারি বাস সংস্থা বহুল ব্যবহৃত। এছাড়াও আছে অনেক সমুদ্রবন্দর, যেমন ডাবলিন, কর্ক, বেলফাস্ট, ইত্যাদি।

আয়ারল্যান্ড প্রজাতন্ত্রের পরিবহন খাত রাজ্যের গ্রিনহাউস গ্যাস নির্গমনের ২১% জন্য দায়ী।

তথ্যসূত্র

তথ্যসূত্র 

ইউরোপের পরিবহন
দেশ অনুযায়ী পরিবহন
আয়ারল্যান্ড
আয়ারল্যান্ডের পরিবহন
হাঙ্গেরির পরিবহন ব্যবস্থা

হাঙ্গেরির পরিবহন ব্যবস্থা সড়কপথ, নৌপথ, বিমান ও ট্রেনের উপর নির্ভর করে।

রেলপথ

 মোট: ৭,৬০৬ কিলোমিটার
 ব্রডগেজ: ৩৬ কিলোমিটার ১.৫২৪-মিটার গেজ
 মিটারগেজ: ৭,৩৯৪ km ১.৪৩৫-মি গেজ (২,২৭০ কিমি বিদ্যুতায়িয়; ১,২৩৬ কিমি দ্বৈত পথ)
 ন্যারোগেজ: ১৭৬ কিমি ০.৭৬০-মি গেজ (১৯৯৮)

তথ্যসূত্র 

হাঙ্গেরি

ইউরোপের পরিবহন
গ্রিসের পর্যটন

গ্রিসের পর্যটন গ্রিসের অর্থনৈতিক ক্রিয়াকলাপের একটি মূল উপাদান এবং অন্যতম গুরুত্বপূর্ণ খাত। গ্রীস তার সমৃদ্ধ সংস্কৃতি এবং ইতিহাসের জন্য ১৯৭০ সাল থেকে ইউরোপের একটি প্রধান পর্যটন কেন্দ্র এবং আকর্ষণ হয়ে দাঁড়িয়েছে। ইউরোপ এবং বিশ্বের বেশিরভাগের মধ্যে ১৮টি ইউনেস্কো বিশ্ব ঐতিহ্যবাহী স্থান গ্রিসে রয়েছে। এছাড়া গ্রিসের দীর্ঘ উপকূলরেখা, অনেক দ্বীপপুঞ্জ এবং সৈকত পর্যটনের জন্য আদর্শ।

গ্রীসে প্রতি বছর প্রায় ১ কোটি ৬০ লক্ষ পর্যটক বেড়াতে আসেন। পর্যটন শিল্প থেকে গ্রিসের জিডিপির(GDP)১৫% আসে। অতি প্রাচীনকাল থেকেই দেশটি পর্যটকদের জন্য একটি আকর্ষণীয় দেশ। এর ভূমধ্যসাগরীয় তটরেখা ও বেলাভূমিগুলি বিখ্যাত। ২০০৫ সালে কেবল অ্যাথেন্স শহরেই প্রায় ৬ লক্ষ লোক বেড়াতে আসেন।

চিত্রশালা

আরও দেখুন

তথ্যসূত্র

ইউরোপের পর্যটন
দেশ অনুযায়ী ইউরোপের পর্যটন
গ্রিসের পর্যটন
হাঙ্গেরির পর্যটন

সাম্যবাদের পতনের পর হাঙ্গেরির পর্যটন শিল্পের দ্রুত বিকাশ ঘটে। পর্যটন খাত হাঙ্গেরির বৈদেশিক মুদ্রার অন্যতম উৎস। বুদাপেশ্‌ৎ শহর পর্যটকদের জন্য একটি জনপ্রিয় গন্তব্যস্থল এবং এটি ইউরোপের সবচেয়ে সুন্দর শহরগুলির একটি হিসেবে বিখ্যাত। নৌকাভ্রমণ, মাছ ধরা বা সাঁতার কাটার জন্য বালাতন হ্রদ একটি জনপ্রিয় গন্তব্যস্থল। হাঙ্গেরির বিভিন্ন শহরে বহু স্থান রয়েছে, যেগুলি ঐতিহাসিক ও সাংস্কৃতিকভাবে আকর্ষণীয়। বুদাপেশ্‌ৎ শহরে প্রতি বছর বসন্তে সঙ্গীত ও নাট্য উৎসবের আয়োজন করা হয়। মূলত ইউরোপের অন্যান্য দেশ থেকেই লোকজন বেড়াতে আসে; এদের মধ্যে অস্ট্রিয়া, জার্মানি ও স্লোভাকিয়া থেকে সবচেয়ে বেশি লোক বেড়াতে আসে। বেশির ভাগ পর্যটক গাড়িতে করে বেড়াতে আসে এবং অল্প দিন থেকে চলে যায়। এপ্রিল থেকে অক্টোবর মাস হল পর্যটন মৌসুম; জুলাই ও আগস্ট মাসে সবচেয়ে বেশি লোকসমাগম হয়।

তথ্যসূত্র 

হাঙ্গেরি
দেশ অনুযায়ী পর্যটন
ইউরোপের পর্যটন
হাঙ্গেরির পর্যটন
দেশ অনুযায়ী ইউরোপের পর্যটন
আইসল্যান্ডের সামরিক বাহিনী

আইসল্যান্ডের প্রতিরক্ষা বাহিনী আইসল্যান্ডিক কোস্ট গার্ড নিয়ে গঠিত, যারা আইসল্যান্ডের জলসীমায় টহল দেয় এবং এর আকাশসীমা নিরীক্ষণ করে, এবং অন্যান্য পরিষেবা যেমন জাতীয় কমিশনারের জাতীয় নিরাপত্তা এবং বিশেষ বাহিনী ইউনিট। 

আইসল্যান্ড একটি শান্তিকামী দেশ এবং ১৮৫৯ হতে এর নিজস্ব কোনো সামরিক বাহিনী নাই। অবশ্য এদেশের সংবিধানে ১৮৭৪ সাল হতে ১৯৯৫ সাল পর্যন্ত সামরিক বাহিনী গঠনের বিধান ছিল, বর্তমানে যা রদ করা হয়েছে।

মার্কিন যুক্তরাষ্ট্রের সামরিক বাহিনীর সাথে আইসল্যান্ডের সম্পর্ক দ্বিতীয় বিশ্বযুদ্ধ এর সময় হতেই বিদ্যমান। ১৯৪৯ সালে আইসল্যান্ড ন্যাটো জোটের সদস্য হয়, তবে শর্ত ছিল যে, আইসল্যান্ড কখনোই নিজে সামরিক বাহিনী গঠন করবে না। সামরিক জোটসমূহে আইসল্যান্ডের ভূমিকা হলো সেদেশে বিভিন্ন দেশের সামরিক ঘাঁটি স্থাপনের অনুমতি দেয়া। যেমন, কেফ্লাভিকে ন্যাটো জোটের বিমানঘাঁটি রয়েছে, যা মূলত মার্কিন বিমানবাহিনী পরিচালনা করে থাকে। এছাড়া এখানে ডেনমার্ক ও নরওয়ের ও সামরিক বাহিনীর উপস্থিত আছে। আইসল্যান্ডে ডুবোজাহাজের প্রশিক্ষণও সম্পন্ন হতো, তবে বর্তমানে এটি স্থগিত আছে।

তথ্যসূত্র

আরও দেখুন 

ইউরোপের সামরিক বাহিনী
মন্টিনেগ্রোর সামরিক বাহিনী

মন্টিনেগ্রোর সামরিক বাহিনী (মন্টিনেগ্রিন: Vojska Crne Gore) মধ্য-২০০৬ সালের মন্টিনেগ্রিন স্বাধীনতার পর এখনও নির্মীয়মান পর্যায়ে রয়েছে।

সার্বিয়া ও মন্টিনেগ্রোর যৌথ সামরিক বাহিনী থেকে মন্টিনেগ্রো ৬,৫০০ জনের একটি শক্তিশালী সামরিক বাহিনী উত্তরাধিকারসূত্রে প্রাপ্ত হয়। কার্যকরী বাহিনীর সদস্য সংখ্যা ২,৫০০ জনে নামিয়ে আনার সিদ্ধান্ত ঘোষিত হয়। এই বাহিনী সম্পূর্ণত স্বেচ্ছাসেবকদের নিয়ে গঠিত। মন্টিনেগ্রোর রাষ্ট্রপতি ফিলিপ ভুজানোভিক ২০০৬ সালের ৩০ অগস্ট বাধ্যতামূলকভাবে সামরিক বাহিনীতে যোগদানের প্রথা অবলুপ্ত করেন।

সার্বিয়া ও মন্টিনেগ্রোর প্রায় সমগ্র নৌবাহিনীটিই মন্টিনেগ্রোর হস্তগত হয়। তবে এটি আকারে ও ক্ষমতায় উপকূলরক্ষী বাহিনীর মতো করে ছোটো করা হয়েছে। মন্টিনেগ্রোর বৈমানিক শাখাটির সংগ্রহেত একটি ৮ জি-৪ সুপার গ্যালেব থাকলেও, এই রাষ্ট্রের কোনো যুদ্ধবিমান বাহিনী রাখার পরিকল্পনা নেই। বরং কয়েকটি পরিবহন হেলিকপ্টার ও সম্ভবত বিমান প্রতিরক্ষার জন্য একটি সশস্ত্র হেলিকপ্টার বাহিনী রাখা হবে।

মন্টিনেগ্রো ন্যাটোর সদস্যপদ পেতে ইচ্ছুক। বর্তমানে এই রাষ্ট্র ন্যাটোর পার্টনারশিপ ফর পিস কর্মসূচি ও ইন্ডিভিজুয়াল পার্টনারশিপ অ্যাকশন প্ল্যান (আইপিএপিএস)-এর সদস্য। ২০০৮ সালের ৫ নভেম্বর, মন্টিনেগ্রো মেম্বারশিপ অ্যাকশন প্ল্যান-এর সদস্যপদের আবেদন জানিয়েছে। প্রধানমন্ত্রী মাইলো দুকানোভিক আশা করেন ২০০৯ সালের মধ্যেই তা মঞ্জুর হবে। মন্টিনেগ্রো অ্যাড্রিয়াটিক সনদ-এর সদস্য।

বহিঃসংযোগ 
 Official Website (Montenegrin)
 Montenegro in NATO (Montenegrin)
 "Europe’s Newest State Trims the Army" (DefenseNews.com)
 "Appointment of the Acting Chief of the General Staff of the Army of Montenegro" (Website of the President of Montenegro) 
 Montenegrin Armed Forces / Vojska Crne Gore - VCG
 Perspective of the Military of Montenegro, in English
 Montenegrin Armed Forces before 1918 / Vojska Crne Gore prije 1918
 Debate on NATO in Montenegro
 Milo Đukanović appoints himself as Minister of Defense
 / Forum article about Montenegrin military 

ইউরোপের সামরিক বাহিনী
আইসল্যান্ডের ধর্মবিশ্বাস

আইসল্যান্ডের রাষ্ট্রীয় গির্জাটি ইভাঞ্জেলিকাল লুথেরান মতাবলম্বী খ্রিস্টধর্ম পালন করে। ৮৫% আইসল্যান্ডীয় এই গির্জার সাথে সংযুক্ত। আইসল্যান্ডে গির্জার সাথে সম্পর্কহীন লুথেরান এবং রোমান ক্যাথলিকদের সংখ্যালঘু সম্প্রদায়ও আছে। তবে আইসল্যান্ডের মানুষের পূর্ণ ধর্মীয় স্বাধীনতা আছে।

প্রাক্কলনে দেখা গেছে খুব কম সংখ্যক আইসল্যান্ডীয় (সম্ভবত ১০%) ধর্মকর্ম পালন করেন বা গির্জায় যান।

১৫৩০-এর দশক থেকে শুরু করে, আইসল্যান্ড, মূলত রোমান ক্যাথলিক এবং ডেনিশ মুকুটের অধীনে, আনুষ্ঠানিকভাবে আইসল্যান্ডিক সংস্কারের সাথে লুথারানিজমের দিকে চলে যায়, যা ১৫৫০ সালে শেষ হয়।  আইসল্যান্ডের লুথারান চার্চ এরপর থেকে দেশের রাষ্ট্রীয় চার্চ হিসেবে রয়ে গেছে।

তথ্যসূত্র 

ইউরোপের ধর্মবিশ্বাস
ইতালির ধর্মবিশ্বাস

ইতালির অধিকাংশ ব্যক্তি খ্রিস্টান এবং রোমান ক্যাথলিক মতে বিশ্বাসী। ইতালির রোমের ভ্যাটিকান সিটিতে খ্রিস্টধর্মের রোমান ক্যাথলিক অংশের সর্বোচ্চ ধর্মগুরু পোপ বাস করেন।

২০১২ সালের পিউ ফোরামের করা ধর্ম ও জন জীবন সম্পর্কিত গ্লোবাল রিলিজিয়াস ল্যান্ডস্কেপ জরিপ অনুযায়ী, ইতালীয় নাগরিকদের মধ্যে ৮৩.৩% খ্রিস্টান, ১২.৪% ধর্মবহির্ভূত, নাস্তিক, বা আজ্ঞেয়বাদী, ৩.৭% মুসলমান এবং ০.৬ঁ% অন্যান্য ধর্মালম্বী। অন্য একটি সূত্র মতে, ১০% এর উপর ইতালীয় নাগরিক ও বিদেশী নাগরিক ক্যাথলিক ধর্মের বাইরে অন্য ধর্মে বিশ্বাস করে এবং নাস্তিক ও আজ্ঞেয়বাদীদের পরিমাণ বাড়ছে। ধর্মীয় সংখ্যালঘুদের মধ্যে মুসলমানদের পরিমাণ সবচেয়ে বেশি, এর পড়ে অবস্থান করছে প্রাচ্য গোঁড়াবাদ, প্রটেস্টান্ট, জিহোভা, বৌদ্ধ, হিন্দু, শিখ ও ইহুদি।

ইতালীয় গবেষণা কেন্দ্র ইউরিসপেসের ২০০৬ সালের জরিপ অনুযায়ী, ইতালীয় নাগরিকদের মধ্যে ৮৭.৭% জনগণ ক্যাথলিক, যার মধ্যে ৩৬.৮% নিজেদের ধর্ম পালনকারী হিসেবে স্বীকার করে। ইউরিসপেসের ২০১০ সালের জরিপে এই পরিমাণ কমে দাড়ায় যথাক্রমে ৭৬.৬% এবং ২৪.৪%। ২০১৬ সালে ইউরিসপেসের জরিপের ফলাফলে দেখা যায়, ইতালির ক্যাথলিকের সংখ্যা ৭১.১%, অর্থাৎ ২০১০ থেকে ৫.৫% কম, তবে ধর্ম পালনকারীর সংখ্যা বৃদ্ধি পেয়ে দাড়ায় ২৫.৪%। অন্য কয়েকটি সূত্রে বলা হয়েছে, ইতালিতে মুসলমান নাগরিক ২% এর কাছাকাছি।

আরও দেখুন 
 ইতালিতে ইসলাম ধর্ম
 ইতালিতে ইহুদি ধর্ম
 ইতালিতে খ্রিস্টান ধর্ম
 ইতালিতে বৌদ্ধ ধর্ম
 ইতালিতে হিন্দু ধর্ম

তথ্যসূত্র 

ইউরোপের ধর্মবিশ্বাস
ইতালিতে ধর্ম
সুইজারল্যান্ডের ধর্মবিশ্বাস

সুইজারল্যান্ডের বেশীরভাগ লোক খ্রিস্টান ধর্মাবলম্বী (৯৫%), যাদের অর্ধেক প্রোটেস্ট্যান্ট এবং অর্ধেক ক্যাথলিক। এছাড়া এখানে বেশ কিছু ইহুদি ও মুসলিম (প্রায় ৫%) রয়েছেন। তবে এখানে ধর্ম পালনকারীর সংখ্যা অনেক কম। ঘণ্টায় ঘণ্টায় গীর্জার ঘণ্টাধ্বনি ছাড়া ধর্ম পালনের আর তেমন কোন উদাহরণ এখানে তেমন দেখা যায় না। তার পরও ইউরোপের অন্যান্য দেশের তুলনায় এদেশটিকে ধর্মীয়ভাবে অনেক বেশি রক্ষণশীল মনে করা হয়।

তথ্যসূত্র

আরও দেখুন 

ইউরোপের ধর্মবিশ্বাস
সুইজারল্যান্ডীয় সমাজ
সুইজারল্যান্ডে ধর্ম
সুইজারল্যান্ডের সংস্কৃতি
হাঙ্গেরির ধর্মবিশ্বাস

রোমান ক্যাথলিক ধারার খ্রিস্টধর্ম হাঙ্গেরির প্রধান ধর্ম, তবে এখানে বেশ বড় একটি প্রোটেস্ট্যান্ট ধারার সংখ্যালঘু খ্রিস্টান সম্প্রদায় রয়েছে। সাম্যবাদী শাসনের সময় সরকার সমস্ত ধর্মালয় বন্ধ করে দেয় এবং ধর্মালয়গুলির সম্পত্তি কেড়ে নেয়। বর্তমানে প্রায় অর্ধেক লোক রোমান ক্যাথলিক এবং এক-পঞ্চমাংশ প্রোটেস্ট্যান্ট ধর্মাবলম্বী। প্রোটেস্ট্যান্টদের মধ্যে বেশির ভাগই হাঙ্গেরীয় ক্যালভিনবাদী বা হাঙ্গেরীয় লুথারবাদী। ইউনিটারি ও অর্থডক্স গির্জাও রয়েছে এখানে।

হাঙ্গেরিতে প্রায় ১ লক্ষ বেশি ইহুদী বাস করে; এরা বেশির ভাগই বুদাপেশ্‌ৎ বা তার আশেপাশে বাস করে। বুদাপেশ্‌ৎ শহরে ইউরোপের বৃহত্তম ইহুদী মন্দির বা সিনাগগ অবস্থিত। ইহুদীরা ১১শ শতক থেকে এখানে বাস করছে। বিংশ শতাব্দীর প্রথমার্ধে হাঙ্গেরিতে ৮ লক্ষেরও বেশি ইহুদী বাস করত। হিটলারের সময় এবং পরবর্তীতে সাম্যবাদী শাসনের সময়ও ইহুদীবিদ্বেষী নীতির কারণে অনেকেই হাঙ্গেরি ছেড়ে চলে যায়।

দেশ অনুযায়ী ধর্মবিশ্বাস
হাঙ্গেরি
ইউরোপের ধর্মবিশ্বাস
হাঙ্গেরিতে ধর্ম
ইউরোপের ভাষা

ইউরোপের প্রায় সর্বত্র ইন্দো-ইউরোপীয় ভাষা পরিবারের বিভিন্ন ভাষা প্রচলিত। ইন্দো-ইউরোপীয় ভাষাপরিবারটি শুধু ইউরোপেই সীমাবদ্ধ নয়। এটি একদিকে ককেশাস অঞ্চলের আর্মেনিয়া, তারপর পশ্চিম এশিয়ার ইরান, আফগানিস্তান হয়ে মধ্য এশিয়ার তাজিকিস্তান পর্যন্ত চলে গেছে। চীনের সামান্য অভ্যন্তরে প্রচলিত সারিকোলি ভাষাটি এই সূত্রটির সর্বপূর্ব প্রান্ত নির্দেশ করছে। ইন্দো-ইউরোপীয় ভাষার আরেকটি সূত্র আফগানিস্তান থেকে পাকিস্তান, উত্তর ভারত ও দক্ষিণ নেপাল হয়ে পূর্ব ভারত ও বাংলাদেশে প্রচলিত বাংলা ভাষাতে গিয়ে শেষ হয়েছে। উত্তর ভারত থেকে একটি বিচ্ছিন্ন শাখা শ্রীলঙ্কায় সিংহলি ভাষা এবং মালদ্বীপে মালদ্বীপীয় ভাষা হিসেবে প্রচলিত। এছাড়াও ১৫শ শতকের শেষ ভাগ থেকে সমুদ্রপথে অভিযানের ফলে ইন্দো-ইউরোপীয় ভাষাগুলি বহু দূরে ছড়িয়ে পড়েছে। বর্তমানে দুই আমেরিকা মহাদেশের প্রধান ভাষাগুলি ইন্দো-ইউরোপীয়; এগুলি হল ইংরেজি, ফরাসি, স্পেনীয় এবং পর্তুগিজ। অস্ট্রেলিয়া ও নিউজিল্যান্ডের প্রধান ভাষাও ইংরেজি। এছাড়াও বহু দ্বীপাঞ্চলে আদিবাসী বা প্রাক্তন আফ্রিকান দাস সম্প্রদায়ের লোকেরা ইন্দো-ইউরোপীয় ভাষার বিভিন্ন ক্রেওল ভাষাতে কথা বলে।

ইন্দো-ইউরোপীয় পরিবারের সদস্য নয়, এমন একটি ইউরোপীয় ভাষা হল বাস্ক ভাষা। এটি ফ্রান্স-স্পেন সীমান্তে পিরেনেস পর্বতমালার উভয় পাশে প্রচলিত। ইউরোপের আরও কিছু ভাষা উরালীয় ভাষাপরিবারের অন্তর্ভুক্ত। এদের মধ্যে আছে হাঙ্গেরীয় ভাষা, ফিনীয় ভাষা, এস্তোনীয় ভাষা এবং লাপ্পীয় ভাষা। আরও কিছু উরালীয় ভাষা ভোলগা নদীর তীরে এবং উত্তর এশিয়াতে উরাল পর্বতমালার উভয় পার্শ্বে দক্ষিণ সাইবেরিয়া পর্যন্ত বিস্তৃত।

বলকান অঞ্চলে প্রচলিত তুর্কি ভাষা ইউরোপে তুর্কি পরিবারের ভাষার একমাত্র নিদর্শন। তবে তুর্কি ভাষাপরিবার মূলত একটি এশীয় ভাষাপরিবার।

ইউরোপে একটি আফ্রো-এশীয় ভাষাও প্রচলিত। এটি হল মাল্টা দ্বীপপুঞ্জে প্রচলিত মাল্টীয় ভাষা।

২৮টি সদস্য বিশিষ্ট ইউরোপীয় ইউনিয়নের ২৪টি সরকারী ভাষা রয়েছে, তার মধ্যে কেবল ইংরেজি ও ফরাসি ভাষা প্রায়শই ব্যবহৃত হয়।

তালিকা

ইন্দো ইউরোপীয় ভাষা পরিবার

তথ্যসূত্র
আইসল্যান্ডের ভাষা

আইসল্যান্ডীয় ভাষা আইসল্যান্ডের জাতীয় ভাষা। প্রায় ৩ লক্ষ লোক এই ভাষায় কথা বলেন। সরকারী নথিপত্রে এই ভাষাই ব্যবহৃত হয়। তবে বিজ্ঞান গবেষণা পত্রিকাগুলি ইংরেজিতে ছাপিয়ে থাকে। স্কুল কলেজে শিক্ষার মাধ্যম আইসল্যান্ডীয় ভাষা।

আইসল্যান্ডের স্কুলগুলিতে ১৯৯৯ সালের আগ পর্যন্ত দ্বিতীয় ভাষা হিসেবে ডেনীয় ভাষা পড়ানো হত। ১৯৯৯ থেকে এখন সে জায়গায় ইংরেজি পড়ানো হয়।

আইসল্যান্ডে অভিবাসী সংখ্যালঘু সম্প্রদায়গুলি ইংরেজি, ডেনীয়, সুয়েডীয় ও নরওয়েজীয় ভাষায় কথা বলে। এছাড়া ১৯৭০-এর দশকের শেষে অভিবাসনের ফলে দেশটিতে ভিয়েতনামীয়দের একটি ছোট সম্প্রদায়ের বসতি হয়েছে, যারা ভিয়েতনামীয় ভাষায় কথা বলে।

আইসল্যান্ডিক শুধুমাত্র জাতীয় ভাষা নয়, তবে ২০১১ সালে পার্লামেন্ট কর্তৃক গৃহীত আইন নং ৬১/২০১১ এর ভিত্তিতে এখন 'আইসল্যান্ডের সরকারি ভাষা'।  আইসল্যান্ডিক ইশারা ভাষা ২০১১ সালে আইন দ্বারা সরকারীভাবে সাংবিধানিক অধিকার এবং আইসল্যান্ডিক বধির সম্প্রদায়ের প্রথম ভাষা সহ সংখ্যালঘু ভাষা হিসাবে স্বীকৃত হয়েছিল। ডেনিশ শাসনের সময়, ডেনীয় ভাষা আইসল্যান্ডের একটি সংখ্যালঘু ভাষা ছিল।

তথ্যসূত্র

বহিঃসংযোগ 
 আইসল্যান্ডের ভাষার উপর এথনোলগ রিপোর্ট

 
ইউরোপের ভাষা
আয়ারল্যান্ডের ভাষা

উত্তর-পশ্চিম ইউরোপের দ্বীপরাষ্ট্র আয়ারল্যান্ডের ভাষা প্রধানত দুইটি: ইংরেজি ও আইরিশ। শতকরা ৯০ ভাগ লোকের মাতৃভাষা তথা প্রথম ভাষা ইংরেজি। উত্তরের একটি কাউন্টিতে স্কটিশ ভাষার একটি উপভাষা মুখের ভাষায় ব্যবহৃত হয়। যুক্তরাজ্য থেকে আয়ারল্যান্ডের স্বাধীনতা লাভের পর আইরিশ ভাষাকে একটি জাতীয় প্রতীক হিসেবে গণ্য করা হয়েছিল এবং সরকারিভাবে শিক্ষাব্যবস্থায় আইরিশ ভাষার প্রচলনের ব্যবস্থা নেয়া হয়। বর্তমানে সমস্ত স্কুলে আইরিশ ভাষা শেখানো বাধ্যতামূলক। তবে স্কুল, কলেজ ও বিশ্ববিদ্যালয়গুলিতে শিক্ষার মাধ্যম ইংরেজি।

কিন্তু আইরিশের ব্যবহার শিক্ষাব্যবস্থাতেই সীমাবদ্ধ থেকে গেছে। এখনও মাত্র ২% শতাংশ লোকের মাতৃভাষা আইরিশ। এবং আইরিশ ভালভাবে জানেন, এমন লোকের সংখ্যা মাত্র ১০ লক্ষ বা মোট জনসংখ্যার ৩০%।

আয়ারল্যান্ডের সংবিধানে আইরিশকে প্রথম ভাষার মর্যাদা দেয়া হয়েছে এবং ইংরেজিকে দ্বিতীয়। কিন্তু সংসদের বেশির ভাগ কাজ ইংরেজিতেই নির্বাহ হয়। গণমাধ্যমের প্রধান ভাষাও ইংরেজি, তবে একটি আইরিশ বেতার সম্প্রচার মাধ্যম (রেডিও চ্যানেল) আছে।

তথ্যসূত্র

বহিঃসংযোগ 
 আয়ারল্যান্ডের ভাষার উপর এথনোলগ রিপোর্ট

আয়ারল্যান্ডের সংস্কৃতি
ইউরোপের ভাষা
ইউক্রেনের ভাষা

ইউক্রেনীয় ভাষা ইউক্রেনের সরকারি ভাষা। ইউক্রেনের প্রায় ৫ কোটি জনগণের প্রায় ৭০% ইউক্রেনীয় ভাষায় কথা বলেন। এছাড়াও প্রায় ১ কোটি লোক রুশ ভাষায় কথা বলেন। বেশির ভাগ ইউক্রেনীয় অধিবাসী রুশ ও ইউক্রেনীয় --- দুই ভাষাতেই স্বচ্ছন্দ।

এই দুই ভাষার বাইরে সংখ্যালঘু ভাষাগুলির মধ্যে আছে পোলীয় ভাষা, বেলারুশীয় ভাষা, রুমানীয় ভাষা, বুলগেরীয় ভাষা ও হাঙ্গেরীয় ভাষা, যেগুলি ইউক্রেনের আশেপাশের দেশগুলিতে প্রচলিত। এছাড়াও আরও কিছু ভাষা আছে যেগুলি ইউক্রেনের প্রতিবেশী দেশগুলিতে প্রচলিত নয়, যেমন - পূর্ব য়িডিশ ভাষা, ক্রিমেয়ার তুর্কি ভাষা, জাকাতি (বা আফগানিস্তানের জিপসি), তাতার, ইত্যাদি।

তথ্যসূত্র

বহিঃসংযোগ 
 ইউক্রেনের ভাষার উপর এথনোলগ রিপোর্ট

 
ইউক্রেনের সংস্কৃতি
ইউক্রেনীয় সমাজ
ইতালির ভাষা

ইতালীয় ভাষা ইতালিতে প্রচলিত প্রধান ও সরকারি ভাষা। কিন্তু ইতালির প্রায় অর্ধেক সংখ্যক লোক আদর্শ ইতালীয় ভাষাতে কথা বলে না। এরা বিভিন্ন আঞ্চলিক ভাষা, যেমন আকিলানো, লোম্বার্দীয়, মোলিসানো, নেয়াপোলিতানীয়, পিয়েমন্তীয়, পুইলিয়েসীয়, সার্দিনীয়, সিসিলীয়, ভেনিশীয়, ইত্যাদিতে কথা বলে থাকে। আঞ্চলিক ভাষাগুলি অনেক ক্ষেত্রে পরস্পর বোধগম্য না-ও হতে পারে। ইতালির ত্রেন্তিনো-আলতো আদিগে অঞ্চলে জার্মান একটি প্রাদেশিক পর্যায়ের সরকারি ভাষা, অন্যদিকে আওস্তা উপত্যকা এলাকাতে ফরাসি ভাষাও একই মর্যাদাপ্রাপ্ত। এগুলির বাইরেও ইতালিতে আরও প্রায় ১৫টির মত ভাষা প্রচলিত, যেমন আলবেনীয়, ফ্রিউলীয়, গ্রিক, অক্সিতঁ, রোমানি বা জিপসি, এবং স্লোভেনীয় ভাষা।

আন্তর্জাতিক কর্মকাণ্ডে ইতালীয়, ফরাসি ও ইংরেজি ভাষা ব্যবহার করা হয়।

তথ্যসূত্র

বহিঃসংযোগ 
 ইতালির ভাষার উপর এথনোলগ রিপোর্ট

তথ্যসূত্র 

 
ইতালির সংস্কৃতি
ইউরোপের ভাষা
এস্তোনিয়ার ভাষা

এস্তোনীয় ভাষা ও রুশ ভাষা এস্তোনিয়ার সরকারি ভাষা। এস্তোনীয় ভাষাতে প্রায় দুই-তৃতীয়াংশ লোক এবং রুশ ভাষাতে প্রায় ৩০% লোক কথা বলেন। এছাড়াও এখানে ফিনীয় ভাষা, ইউক্রেনীয় ভাষা, বেলারুশীয় ভাষা, এবং রোমানি ভাষা বা জিপসি ভাষা প্রচলিত।

তথ্যসূত্র

বহিঃসংযোগ 
 এস্তোনিয়ার ভাষার উপর এথনোলগ রিপোর্ট

 
এস্তোনিয়া
ইউরোপের ভাষা
এস্তোনীয় ভাষা
ক্রোয়েশিয়ার ভাষা

ক্রোয়েশীয় ভাষা (তথা সার্বো-ক্রোয়েশীয় ভাষা) ক্রোয়েশিয়ার সরকারি ভাষা। ভাষাটি রোমান বা লাতিন লিপির একটি পরিবর্তিত সংস্করণে লিখিত হয়। একই ভাষা সার্বিয়াতে সার্বীয় ভাষা, বসমিয়াতে বসনীয় ভাষা নামে পরিচিত, এদের মধ্যে খুব একটা পার্থক্য নেই। ক্রোয়েশিয়ার স্বল্প-প্রচলিত ভাষাগুলির মধ্যে আছে ইতালীয়, হাঙ্গেরীয় এবং আলবেনীয় ভাষা, কিন্তু এগুলি সরকারী কর্মক্ষেত্রে ব্যবহার করা হয় না।

১৯৯২ সালে স্বাধীনতা লাভের পর জাতিগত দাঙ্গার প্রেক্ষিতে ক্রোয়েশিয়াতে ভাষা-পরিকল্পনা একটি স্পর্শকাতর ইস্যু হয়ে দাঁড়ায়। ক্রোয়েশীয় সরকার অন্যান্য সার্বো-ক্রোয়েশীয় ভাষাগুলির সাথে ক্রোয়েশীয় ভাষার পার্থক্যগুলি যথাসম্ভব বড় করে দেখানোর চেষ্টা করেন। ১৯৯৫ সালে ক্রোয়েশিয়ায় বসবাসরত সার্বদের এক বিরাট অংশ দেশ ছেড়ে পালিয়ে যায়। ফলে সার্বীয় ভাষায় কথা বলে, এরকম লোকের সংখ্যা অস্বাভাবিকভাবে হ্রাস পায়।

ক্রোয়েশীয় ভাষার দুইটি প্রধান উপভাষা হল একাভীয় উপভাষা এবং ইয়েকাভীয় উপভাষা। এদের মধ্যে ইয়েকাভীয় উপভাষাটিতেই ক্রোয়েশিয়ার অধিকাংশ জনগণ কথা বলেন। ক্রোয়েশিয়াতে ক্রোয়েশীয় ভাষাভাষীর সংখ্যা প্রায় ৪২ লক্ষ, অর্থাৎ ক্রয়েশিয়ার জনসংখ্যার প্রায় ৯৬%। এছাড়া সার্বীয় ভাষায় প্রায় ৪৫ হাজার, ইতালীয় ভাষায় ২০ হাজার, আলবেনীয় ভাষায় ১৪ হাজার এবং হাঙ্গেরীয় ভাষায় প্রায় ১২ হাজার লোক কথা বলেন।

তথ্যসূত্র

বহিঃসংযোগ 
 ক্রোয়েশিয়ার ভাষার উপর এথনোলগ রিপোর্ট

ক্রোয়েশিয়া
ইউরোপের ভাষা
ক্রোয়েশিয়ার জনপরিসংখ্যান
ক্রোয়েশীয় সমাজ

en:Demographics of Croatia#Languages
গ্রিসের ভাষা

গ্রিক ভাষা গ্রিসের সরকারি ভাষা। এই ভাষাতে গ্রিসের প্রায় ৯৮% লোক কথা বলে। এছাড়াও গ্রীসে আলবেনীয়, আরবি, আর্মেনীয়, বুলগেরীয়, ম্যাসেডোনীয়, রুমানীয়, রোমানি এবং তুর্কি ভাষা প্রচলিত।

তথ্যসূত্র

বহিঃসংযোগ 
 গ্রিসের ভাষার উপর এথনোলগ রিপোর্ট

গ্রিসের সংস্কৃতি
ইউরোপের ভাষা
গ্রিসের ভাষা
চেক প্রজাতন্ত্রের ভাষা

চেক ভাষা চেক প্রজাতন্ত্রের সরকারি ভাষা। দেশের প্রায় ৯৬% লোক চেক ভাষাতে কথা বলে। চেক প্রজাতন্ত্রে প্রচলিত অন্যান্য ভাষার মধ্যে আছে জার্মান ভাষা (বাভারীয় উপভাষা এবং আদর্শ জার্মান), পোলীয় ভাষা, জিপসি ভাষা বা রোমানি ভাষা। ইংরেজি ভাষা, রুশ ভাষা ও জার্মান ভাষা আন্তর্জাতিক কর্মকাণ্ডে ব্যবহৃত হয়।

তথ্যসূত্র

বহিঃসংযোগ 
 চেক প্রজাতন্ত্রের ভাষার উপর এথনোলগ রিপোর্ট

চেক প্রজাতন্ত্র
ইউরোপের ভাষা
জর্জীয় ভাষা

জর্জীয় (, ) ও রুশ ভাষা জর্জিয়ার সরকারি ভাষা। এদের মধ্যে জর্জীয় ভাষাতে জর্জিয়ার ৭০% লোক কথা বলে। অন্যান্য গুরুত্বপূর্ণ ভাষার মধ্যে আছে আবখাজ, আর্মেনীয়, আজারবাইজানি, চেচেন এবং অসেটীয় ভাষা।

তথ্যসূত্র

বহিঃসংযোগ

ব্যাকরণ 
 Reference grammar of Georgian by Howard Aronson (SEELRC, Duke University)
 Online Georgian Grammar by P. J. Hillery

অভিধান 
 Georgian English, English Georgian online dictionary
 English-Georgian, German-Georgian and Russian-Georgian dictionaries
 English-Georgian HTML Dictionary 
 Georgian Swadesh list of basic vocabulary words (from Wiktionary's Swadesh-list appendix)

সফটওয়্যার 
 Georgian fonts, compliant with Unicode 4.0, also available for MAC OS 9 or X
 A keyboard for typing georgian characters for firefox

সাহিত্য ও সংস্কৃতি 
 About Georgia - Language and Alphabet 
 Summer School of Georgian at Tbilisi State University
 Learn how to write Georgian hand-written letters correctly

ইউরোপের ভাষা
 
জর্জিয়ার ভাষা
আবখাজিয়ার ভাষা
রাশিয়ার ভাষা
তুরস্কের ভাষা
আজারবাইজানের ভাষা
ইরানের ভাষা
সংযোগাত্মক ভাষা
ডেনমার্কের ভাষা

ডেনীয় ভাষা ডেনমার্কের সরকারি ভাষা। ডেনমার্কের প্রায় সবাই ডেনীয় ভাষাতে কথা বলে। ডেনমার্কের মূল ভূখণ্ডের বাইরে সামুদ্রিক সম্পত্তি যেমন ফারোয়েজীয় দ্বীপপুঞ্জে ফারোয়েজীয় ভাষা এবং গ্রিনল্যান্ডে গ্রিনল্যান্ডীয় এস্কিমো ভাষার আঞ্চলিক সরকারি ভাষার মর্যাদা আছে। এছাড়া মূল ভূখণ্ডের উত্তর শ্লেসভিগ (ডেনীয় ভাষায় Sydjylland) এলাকাতে জার্মান ভাষা একটি আঞ্চলিক সরকারি ভাষার মর্যাদাপ্রাপ্ত। আন্তর্জাতিক কর্মকাণ্ডে এবং পর্যটন খাতে ইংরেজি ভাষার ব্যাপক প্রচলন আছে।

বহিঃসংযোগ 
 ডেনমার্কের ভাষার উপর এথনোলগ রিপোর্ট

ডেনমার্কের সংস্কৃতি
ইউরোপের ভাষা
ডেনমার্কের ভাষা
নরওয়ের ভাষা

নরওয়ের সরকারি ভাষা নরওয়েজীয় (নর্ষ্ক)। নরওয়ের প্রায় সবাই এই ভাষাতে কথা বলেন। এছাড়া ফিনীয়, সামি ও রোমানি ভাষার বক্তা আছে।

নরওয়েজীয় ভাষাসমূহ
 বকমাল
 নিনর্স্ক

তথ্যসূত্র

বহিঃসংযোগ 
 নরওয়ের ভাষার উপর এথনোলগ রিপোর্ট

ইউরোপের ভাষা
নরওয়ের ভাষা
পোল্যান্ডের ভাষা

পোলীয় ভাষা পোল্যান্ডের সরকারি ভাষা। পোল্যান্ডের প্রায় ৯৮% লোক পোলীয় ভাষাতে কথা বলেন। প্রচলিত অন্যান্য ভাষার মধ্যে আছে বেলারুশ, জার্মান, ইউক্রেনীয়, এবং জিপসি বা রোমানি ভাষা। আন্তর্জাতিক কর্মকাণ্ডে ইংরেজি ও রুশ ভাষা ব্যবহার করা হয়।

বহিঃসংযোগ 
 পোল্যান্ডের ভাষার উপর এথনোলগ রিপোর্ট

পোল্যান্ডের সংস্কৃতি
ইউরোপের ভাষা
পোল্যান্ডের ভাষা
পোলীয় ভাষা
ফ্রান্সের ভাষা

ফরাসি ভাষা ফ্রান্সের একমাত্র সরকারি ভাষা। এখানকার ৯০%-এরও বেশি লোক ফরাসি ভাষাতে কথা বলে। এছাড়া বাস্ক, ব্রেটন (Brezhoneg ব্রেজ়োঁনেক্‌), কাতালান (Català), অক্সিতঁ/উৎসিতা (Occitan), কর্সু (Corsu), ফ্রাঙ্কো-প্রোভঁসাল (Arpitan), আঞ্চলিক ভাষার মর্যাদা দেওয়া হয়েছে। এছাড়া বেশ কয়েক লক্ষ অক্সিটান ব্যবহারকারী দক্ষিণ ফ্রান্সে বসবাস করেন। সীমান্তবর্তী আলজাস-লোরেন ও ভেস্টহুক এলাকাতে জার্মান ভাষার আলসাসীয় ও লরেনীয় উপভাষা, এবং পশ্চিমাঞ্চলিক ফ্লেমিশও (বেলজীয় ওলন্দাজ) প্রচলিত। ফ্রান্সে বহিরাগত অভিবাসী সম্প্রদায়ের মধ্যে আরবি, আর্মেনীয়, ইতালীয়, কাবিলে, পর্তুগিজ, তুর্কি এবং ওলোফ প্রচলিত। এছাড়া জিপসি বা রোমানিও প্রচলিত।

তথ্যসূত্র

বহিঃসংযোগ 
 ফ্রান্সের ভাষার উপর এথনোলগ রিপোর্ট

ইউরোপের ভাষা
ফ্রান্সের সংস্কৃতি
ফ্রান্সের ভাষা
ফিনল্যান্ডের ভাষা

ফিনল্যান্ডের দুইটি সরকারী ভাষা হল ফিনীয় ও সুয়েডীয়। সরকারীভাবে স্বীকৃত সংখ্যালঘু ভাষাগুলি হল সামি, রোমানি এবং ফিনীয় প্রতীকী ভাষা।

তথ্যসূত্র

বহিঃসংযোগ 
 ফিনল্যান্ডের ভাষার উপর এথনোলগ রিপোর্ট

ফিনল্যান্ডের সংস্কৃতি
ইউরোপের ভাষা
ফিনল্যান্ডের ভাষা
বসনিয়া ও হার্জেগোভিনার ভাষা

বসনিয়া ও হার্জেগোভিনার আনুমানিক ৪৬ লক্ষ লোকের প্রায় সবাই বসনীয়-সার্বীয়-ক্রোয়েশীয় ভাষার কোন না কোন রূপে কথা বলে। রাজনৈতিকভাবে বসনীয় মুসলিমদের ব্যবহৃত রূপটিকে বসনীয় ভাষা, সার্বীয়দের মুখের ভাষাকে সার্বীয় ভাষা এবং ক্রোয়াটদের ভাষাকে ক্রোয়েশীয় নামকরণ করা হয়েছে। কিন্তু এরা সবাই পরস্পরকে বুঝতে পারে, কেননা সবগুলিই মূলত একই ভাষার ভিন্ন রূপ। বসনীয় ভাষা সরকারী ভাষার মর্যাদাপ্রাপ্ত। তবে বসনিয়ার সংবিধানে কোনো দাপ্তরিক ভাষা উল্লেখ নেই।

তথ্যসূত্র

বহিঃসংযোগ 
 বসনিয়া ও হার্জেগোভিনার ভাষার উপর এথনোলগ রিপোর্ট

বসনিয়া ও হার্জেগোভিনার সংস্কৃতি
ইউরোপের ভাষা

en:Demographics of Bosnia and Herzegovina#Languages
মন্টিনেগ্রোর ভাষা

২০০৭ সাল থেকে মন্টিনেগ্রীয় ভাষা মন্টিনেগ্রো প্রজাতন্ত্রের সরকারি ভাষা। এটি এখানকার প্রায় এক-পঞ্চমাংশ জনগণের মাতৃভাষা। এখানে প্রচলিত অন্যান্য ভাষার মধ্যে আছে সার্বীয় ভাষা, আলবেনীয় ভাষা, বসনীয় ভাষা এবং ক্রোয়েশীয় ভাষা। উলসিন (Ulcinj) পৌর এলাকাতে আলবেনীয় ভাষা সরকারী ভাষার মর্যাদাপ্রাপ্ত। এছাড়া কোতোর উপসাগরে শ'পাঁচেক ইতালীয় বাস করে।

বহিঃসংযোগ 
 মন্টিনেগ্রোর ভাষার উপর এথনোলগ রিপোর্ট

মন্টিনেগ্রোর সংস্কৃতি
ইউরোপের ভাষা
মাল্টার ভাষা

মাল্টীয় ও ইংরেজি ভূমধ্যসাগরীয় দ্বীপরাষ্ট্র মাল্টার সরকারী ভাষা। এখানকার প্রায় সবাই মাল্টীয় ভাষাতে কথা বলে। এছাড়াও প্রায় ৮০% লোক ইংরেজিতে, ৬৬% লোক ইতালীয় ভাষাতে এবং ১৭% লোক ফরাসি ভাষাতে কথা বলতে পারে। স্কুল কলেজে এগুলি ছাড়াও জার্মান, রুশ ও স্পেনীয় ভাষাও শিক্ষা দেওয়া হয়।

তথ্যসূত্র

বহিঃসংযোগ 
 মাল্টার ভাষার উপর এথনোলগ রিপোর্ট

মাল্টার সংস্কৃতি
ইউরোপের ভাষা
মাল্টার ভাষা
মলদোভার ভাষা

মলদোভীয় ভাষা (যা প্রকৃতপক্ষে রোমানীয় ভাষা) মলদোভার সরকারী ভাষা  এবং এটিতে দেশের ৭০% লোক কথা বলেন। এছাড়া রুশ ভাষাতে প্রায় ১২% লোক কথা বলেন এবং ভাষাটিকে আন্তঃসাম্প্রদায়িক যোগাযোগের ভাষার মর্যাদা দেওয়া হয়েছে। মলদোভার ত্রান্সনিস্ত্রিয়া এবং গাগাউজিয়া অঞ্চলে যথাক্রমে ইউক্রেনীয় ও গাগাউজীয় ভাষাকে সহ-সরকারী ভাষার মর্যাদা দেওয়া হয়েছে। দেশের পশ্চিমাংশে পোলীয়, জার্মান এবং বুলগেরীয় ভাষাও স্বল্পমাত্রায় প্রচলিত।

তথ্যসূত্র

বহিঃসংযোগ 
 মলদোভার ভাষার উপর এথনোলগ রিপোর্ট

মলদোভার সংস্কৃতি
ইউরোপের ভাষা
মলদোভার জনপরিসংখ্যান
মেসিডোনিয়া প্রজাতন্ত্রের ভাষা

ম্যাসেডোনীয় ভাষা ম্যাসেডোনিয়া প্রজাতন্ত্রের সরকারি ভাষা এবং এখানকার ৭৫% লোক এই ভাষাতে কথা বলে। এছাড়াও দেশটিতে আলবেনীয়, রোমানীয়, তুর্কি, রোমানি এবং সার্বো-ক্রোয়েশীয় ভাষার বিভিন্ন উপভাষা প্রচলিত।

বহিঃসংযোগ 
 ম্যাসেডোনিয়ার ভাষার উপর এথনোলগ রিপোর্ট

ম্যাসেডোনিয়া প্রজাতন্ত্রের সংস্কৃতি
ইউরোপের ভাষা

en:Republic of Macedonia#Languages